Diari Oficial de la Generalitat Valenciana


Sumari del DOGV 5815, del 28-07-2008 (2008/9268)

RESOLUCIÓ de 7 de juliol de 2008, del director general del Servici Valencià d'Ocupació i Formació, per la qual es dóna publicitat de l'acció formativa dirigida als agents d'Ocupació i Desenrotllament Local, de la línia de crèdit i de l'import global màxim destinat a finançar esta i s'obri el termini per a presentació de sol·licituds de subvenció per les corporacions locals, per a l'exercici 2008.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5815

Data del DOGV
:   28-07-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/9268


Data del document
:   07-07-2008

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * administració local
    * ajuda pública
    * ajuda a l'ocupació
    * desenvolupament rural
    * suport econòmic

RESOLUCIÓ de 7 de juliol de 2008, del director general del Servici Valencià d'Ocupació i Formació, per la qual es dóna publicitat de l'acció formativa dirigida als agents d'Ocupació i Desenrotllament Local, de la línia de crèdit i de l'import global màxim destinat a finançar esta i s'obri el termini per a presentació de sol·licituds de subvenció per les corporacions locals, per a l'exercici 2008. [2008/9268]  
El dia 27 de desembre de 2007 es va publicar en el Diari Oficial de la Comunitat Valenciana (DOCV núm. 5668), l'Ordre de 17 de desembre de 2007, de la Conselleria d'Economia, Hisenda i Ocupació, per la qual es convoquen les ajudes del Programa de Foment del Desenrotllament Local per a l'exercici 2008 i Pactes per a l'ocupació per al període 2008-2009.  
El títol II de l'esmentada convocatòria establix les subvencions per al foment de l'ocupació en l'entorn local. D'acord amb l'article 28 d'esta, les corporacions locals o les entitats que en depenen o vinculades podran ser beneficiàries d'una subvenció per a finançar parcialment els costos de formació i actualització permanent dels seus agents d'Ocupació i Densenrotllament Local, partint d'este article, correspon donar publicitat de l'acció formativa subvencionable, tot indicant el termini per a presentació de sol·licituds.  
D'altra banda, després de l'aprovació i de la publicació de la Llei 15/2007, de 27 de desembre, de la Generalitat, de Pressupostos per al 2008, (DOCV núm. 5670, de 31 de desembre de 2007), i d'acord amb allò establit en l'article 47.11, del Text Refós de la Llei d'Hisenda Pública de la Generalitat, aprovat per Decret Legislatiu de 26 de juny de 1991, correspon donar publicitat del crèdit així com a la línia pressupostària destinada a finançar el programa de Formació dels Agents d'Ocupació i Densenrotllament Local.   
Per tot això, d'acord amb allò establit en l'article 28 de l'Ordre de 17 de desembre de 2007, de la Conselleria d'Economia, Hisenda i Ocupació, per la qual es convoquen les ajudes del Programa de Foment del Desenrotllament Local ja citat i d'acord amb la disposició primera d'esta, resolc:  
Primer. Acciones formativas subvencionables.  
Les corporacions locals o les entitats que en depenen o vinculades podran sol·licitar una subvenció per a finançar parcialment el cost de formació dels seus agents d'Ocupació i Desenrotllament Local, en relació amb l'oferta formativa següent:   
- Màster Oficial en Gestió i Promoció del Desenrotllament Local, organitzat per l'Institut Interuniversitari de Desenrotllament Local (UVEG; UJI).  
- Màster Oficial en Desenrotllament Local o Innovació Territorial, Universitat d'Alacant.  
- Màster propi, en Mètodes i Eines per al Desenrotllament Local (A distància), Universitat de València.  
Segon. Crèdit pressupostari  
Las subvencions destinades al programa de formació dels agents d'Ocupació i Desenrotllament Local es finançaran a càrrec del capítol 4, codi línia: T 2941000, programa pressupostari 322.51, Foment d'Ocupació, del Servici Valencià d'Ocupació i Formació, per import de 122.000 €, fons propis de la Generalitat.  
Tercer. Termini de presentació de sol·licituds.  
El termini de presentació de sol·licituds serà de 20 dies naturals comptadors des de l'endemà de la publicació de la present resolució.  
Contra el present acte, que esgota la via administrativa, podran les persones interessades interposar recurs contenciós administratiu en el termini de dos mesos comptadors des de l'endemà de la seua publicació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb allò previst en els articles 10.1.a) i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa, o, potestativament, recurs de reposició davant este mateix òrgan en el termini d'un mes, computat en els termes ja dits, segons allò disposat pels articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjudici que es puga interposar qualsevol altre recurs dels previstos en la vigent legislació.  
En el cas que les entitats interessades foren administracions públiques, podrà interposar-se recurs contenciós administratiu davant idèntic òrgan jurisdiccional, d'acord amb allò establit en els articles 10, 44 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, en el termini de dos mesos a partir de l'endemà de la notificació, llevat que hi haguera hagut el requeriment a què fa referència l'article 44 de l'esmentada llei, en este cas el citat termini comptarà des de l'endemà a aquell que es reba la comunicació de l'acord exprés o s'entenga presumptament rebutjat.  
València, 7 de juliol de 2008.- El secretari autonòmic d'Ocupació i director general del SERVEF: Luis Lobón Martín.